Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 143

5. A megvalósítás szervezete Az EU-kommunikáció területi decentralizációja a következõ szervezeti rendszerben zajlik: 5.1. Területi önkormányzatok, helyi intézmények, civil és szakmai-érdekképviseleti szervezetek Az EU Kommunikációs Közalapítvány a KS társadalmasítása és decentralizációja jegyében a helyi EU-kommunikációs tevékenységek számára decentralizált támogatási rendszert hoz létre. A területi decentralizáció pályázati rendszerben valósul meg. A pályázatok elbírálásának szempontjait minden szinten a KS céljai, üzenetei, elvei és eszköztára határozza meg. Az elbírálásban jelentõs szerepet kell adni a független kommunikációs és EU-szakértõknek. A projektek végrehajtását és a felhasználását monitorozni kell. Az EU-kommunikáció decentralizációja kétszintû rendszerben valósul meg: 5.1.1. Elsõ szint: a megyék, megyei jogú városok, a fõváros és a fõvárosi kerületek Az EUKK feladatátvállalási megállapodások keretében megyei közgyûlésekhez telepíti az adott megyében található települési önkormányzatok számára elérhetõ kommunikációs pályázati forrásokat. A települési (városi, községi) önkormányzatok nyilvánosan meghirdetett pályázatokon pályáznak az EU-kommunikációs tevékenységeikhez, rendezvényekhez szükséges források egy részére. A megyei jogú városok, a fõváros és a budapesti kerületek különleges helyzetben vannak abban az értelemben, hogy — más településektõl eltérõen — az EU Kommunikációs Központ szintén feladatátvállalási megállapodás keretében feladatokat és forrásokat ad át az önkormányzatoknak. Az e városokban, kerületekben mûködõ, helyi tevékenységet kifejtõ civil és szakmai-érdekképviseleti szervezetek számára az önkormányzatok pályázatokat írnak ki az EU-kommunikációs tevékenységeikhez, rendezvényekhez szükséges források egy részére. 5.1.2. Második szint: helyi önkormányzatok, oktatási és közmûvelõdési intézmények, civil és szakmai-érdekképviseleti szervezetek A következõ szervezetek a megyei közgyûlések által nyilvánosan meghirdetett pályázatokon pályáznak az EU-kommunikációs tevékenységeikhez, rendezvényekhez szükséges források egy részére: — városi és községi önkormányzatok — iskolák (az Oktatási Minisztériummal közös, illetve egyeztetett programokra), — könyvtárak és mûvelõdési házak (a Nemzeti Kulturális Örökség Minisztériumával közös, illetve egyeztetett programokra), 2002/151/II. szám — az adott megyében bejegyzett civil szervezetek (ágazati civil szervezetek az ágazati szaktárcákkal közös, illetve egyeztetett programokra), — az adott megyében bejegyzett szakmai és érdekképviseleti szervezetek (az ágazati szaktárcákkal közös, illetve egyeztetett programokra). Az egyes megyékben az önkormányzatok helyi intézmények EU-kommunikációs tevékenységéhez az Európai Információs Pontok (EIP) adnak szakmai és kommunikációs tanácsot. Az EIP-k a megyén belüli EU-kommunikációs tevékenység központjai. Az EIP-k többek között konzultációt végeznek, információt nyújtanak, tartalmat szolgáltatnak a csatlakozáshoz kötõdõ, gyakran feltett kérdések megválaszolásához. Szervezési tanácsot adnak rendezvények szervezéséhez azok formátumáról, típusairól, elõadókról, tartalmi kérdésekrõl. Az önkormányzatok, helyi intézmények és szervezetek, valamint az EIP-k közötti kapcsolatfelvételt támogatni kell. Támogatandó az együttes EU-rendezvények szervezése, amelyeken a hivatalos szereplõk (pl. a polgármester, önkormányzati képviselõk) mellett a helyi társadalom véleményirányítói (pap-lelkész, tanár, orvos, vállalkozó és mások), informális vezetõi is véleményt nyilvánítanak. Szintén támogatandóak a több település összefogásával megvalósuló kistérségi kommunikációs projektek. Támogatni kell, hogy a kommunikáció tartalmában megjelenjen a kistérségek és régiók kiemelt szerepe az EU támogatási és vidékfejlesztési rendszerében. 5.2. Európai Információs Pontok A kommunikációs stratégia területi decentralizációjának megfelelõen meg kell teremteni az Európai Információs Pontok központi, koordinátori szerepét az EU-csatlakozás témájában folyó helyi tájékoztatásban és nyilvános vitában. Az EIP-hálózaton keresztül végrehajtott decentralizáció a széles lakosság, és ezen belül kiemelten néhány társadalmi csoport (fiatalok, mezõgazdaságból élõk, vállalkozók) mellett a helyi közvetítõ szervezetek (helyi média, civil szervezetek) hatékony és a regionális szempontokat, jellegzetességeket figyelembe vevõ tájékoztatását is szolgálja. Az KS idõszakában az EIP-hálózat a regionális EU-kommunikáció legfontosabb szakmai segítõje. A kommunikációs stratégiában alkalmassá kell tenni az EIP-ket arra, hogy a saját megyéjükben, vonzáskörzetükben az EU-csatlakozási területén hálózati központjaként mûködjenek. 2000 óta mind a 19 megyében mûködik Európai Információs Pont (EIP) Magyarországon. Ezek a szervezetek a széles társadalmi rétegek és a helyi szervezetek kommunikációját segítõ információs és szervezési egységek. Az EIP-k egymással kapcsolatot tartó laza információs hálózatba szervezõdtek. Az EU-kommunikációban részt vevõ szervezetek közötti hatékony és világos munkamegosztáson alapuló együttmûködés biztosítja, hogy az EIP-k a kommunikációs stratégia végrehajtásának helyi kulcsszereplõivé váljanak a KS során: — Az EIP-k helyi hálózati központként együttmûködnek a helyi önkormányzatokkal, médiával, egyéb multiplikátor szervezetekkel (iskolák, könyvtárak, szakmai kamarák, falugazdász-hálózat stb.) és az európai integrációs tájékoztatást célzó specializált hálózatok (Európai Tanulmányi Központok, EDK-k, Euro Info Központok stb.) helyi egységeivel, valamint — például konkrét szakmai információk keresésekor, elõadók felkérésekor — a szaktárcákkal. — Az EU Kommunikációs Közalapítványban felállított EU-Kommunikációs Központ (EUKK) biztosítja az EIP-k magas színvonalú mûködéséhez szükséges szakmai, információs hátteret és anyagi forrásokat, segíti az EIP-k mûködéséhez szükséges kormányzati szintû kapcsolatokat. Az EIP-k emellett a Külügyminisztérium és a Delegáció támogatásával, a megyei közgyûlések együttmûködésével és helyi kezdeményezések felkarolásával mûködnek. — A kommunikációs stratégia végrehajtásában az EUKK és az EIP-k közötti feladatmegosztást, a kölcsönös tájékoztatási kötelezettség- és közös felelõsségvállalást együttmûködési szerzõdésben kell rögzíteni. Az EIP-k szervezeti háttere — mivel a kormányzat információs hálózatfejlesztési szándéka alulról jövõ kezdeményezésekkel találkozott — megyénként különbözõ. Az alapítók és mûködtetõk között önkormányzati hivatalokat, közalapítványokat, kamarákat, könyvtárakat, magánvállalkozásokat egyaránt találunk. A különbözõ szervezeti háttér lehetõvé teszi a régiók változó információs igényeinek való megfelelést, ugyanakkor megnehezíti az információs pontok munkájának egységesítését és a pontok hálózatba szervezését. A nehézségek ellenére az elmúlt idõszakban megindult az információs pontok együttmûködése, tapasztalatcseréje. Ezt a részben önszervezõdõ alapon megindult együttmûködést el kell mélyíteni, meg kell teremteni a professzionális hálózatépítés szervezetét, a tapasztalatcsere rendszeres fórumait, és internetes tartalmi és technológiai hátterét. Az alábbiakban sorra vesszük azokat a feladatokat, amelyeket az EUKK-nak és az Európai Információs Pontoknak a KS alapján a hatékony hálózati mûködés érdekében fel kell vállalniuk. 5.2.1. Az EIP-k helyi hálózati központ szerepének erõsítése Az EUKK-nak elõ kell segítenie, hogy az EIP-k az egyes megyékben az EU-val kapcsolatos tájékoztatás központi szereplõivé váljanak. Ez a központi szerep lehetõvé teszi, hogy a helyi EU-csatlakozási témájú kezdeményezések egymást erõsítsék, a tájékoztatásban potenciálisan érdekelt szervezetek tudjanak egymásról és támogassák egymást, valamint az EUKK az EIP-ken keresztül szakmailag és információkkal segítse a kommunikációban részt vevõ helyi szervezeteket. — Emberi és anyagi erõforrások biztosítása: Az EUKK és a Külügyminisztérium közösen biztosítja az EIP-k hatékony mûködéséhez szükséges anyagi feltételeket. A Külügyminisztérium által biztosított támogatást az EUKK folyósítja saját 2002/151/II. szám forrásaival együtt. A proaktív kommunikációhoz és a csatlakozás közeledtével hirtelen megnõtt kommunikációs igények kiszolgálására biztosítani kell a megfelelõ emberi és anyagi erõforrásokat. Az új munkatársak felvételénél elõnyben kell az EU- és kommunikációs szakembereket, hogy az EIP-k lépést tudjanak tartani a megnövekedett feladatokkal. — Információs anyagok biztosítása: A helyi információs igényeket az EIP-k szolgálják ki, és összesítve továbbítják az EUKK-nak. Az EUKK az EIP-knek küldi meg a központi kiadványokat, szóróanyagokat (együttmûködve a Külügyminisztériummal és a Delegációval). Az EIP-k továbbítják az információs anyagokat a helyi önkormányzatoknak, intézményeknek és civil, szakmai-érdekképviseleti szervezeteknek. Így a helyi szervezetek szükségszerûen rendszeres kapcsolatba kerülnek az EIP-kkel. — Információ a kommunikációs stratégia keretében helyi szervezeteknek nyújtott támogatásokról: Az EUKK tájékoztatja az EIP-ket a saját megyéjükben a támogatást kapott önkormányzati és egyéb kezdeményezésekrõl. A támogatott rendezvényeken az EIP képviselõi részt vehetnek, a szervezésben segítséget nyújthatnak, és az EUKK számára visszajelzést adhatnak a rendezvény sikerességérõl. Az EIP-ket a megyéjükben szervezett Európa Napok elõkészítésébe is be lehet vonni. Így az EIP-k helyi szerepe, fontossága nõ, és a támogatott helyi kezdeményezések megkapják a munkájukhoz szükséges szakmai tudást és szervezési know-how-t. — EIP-k bevonása más helyi szervezetek rendezvényeinek szervezésébe: Az EIP-k bevonhatóak más szervezetek számára szervezett EU-integrációs képzések, találkozók, fesztiválok, konferenciák stb. elõkészítésébe. Helyi kapcsolatrendszerük, helyismeretük e téren megkönnyíti az EUKK és más, EU-kommunikációval foglalkozó szervezetek munkáját. 5.2.2. Az Európai Információs Pontok feladatai A helyi EU-kommunikációs feladatok. — Folyamatos EU-információs szolgáltatások a lakosság, az érdeklõdõ magánszemélyek és szervezetek számára. Információs ügyfélszolgálati iroda mûködtetése, a személyesen, telefonon, e-mailen, postán vagy faxon beérkezõ kérdések megválaszolása. — Folyamatos rendezvényszervezési tanácsadás az EU-csatlakozási kommunikációban részt vevõ szervezeteknek, tartalmi és szervezési segítségnyújtás önkormányzatok, iskolák, civil szervezetek, könyvtárak, szakmai és egyéb érdekképviseleti szervezetek, kamarák rendezvényeihez és más EU-kommunikációs tevékenységéhez. Az EIP-k jelentõs része már most rendszeresen együttmûködik a könyvtárakkal, iskolákkal (pl. Európa-tantermek nyitásában, tanárok képzésében). Az eddigi tapasztalatok egyértelmûen igazolják, hogy az EIP-k ideális megoldást jelentenek a KS számára az önkormányzatokkal, civilekkel, iskolákkal, könyvtárakkal való kapcsolattartásban. — Az EUKK országos programjainak segítése, az EUKK helyi rendezvényeinek megszervezésében való közremûködés. Közremûködés rendezvények megszervezésében helyi multiplikátor szervezetek számára (média, civil szervezetek, vállalkozók, tanárok stb.), a lakosság szélesebb köre számára (például helyi Európa nap) és speciális célcsoportok számára (például diákok, mezõgazdaságból élõk, nõk, nyugdíjasok). — Információ nyújtása a helyi és regionális média számára a rendezvényekrõl, a csatlakozás általános kérdéseirõl és helyi fontosságáról stb. — Helyi kontaktlista összeállítása, folyamatos bõvítése, terjesztési lista mûködtetése. A helyi szervezetek rendezvényei számára kérés esetén javaslatok elõadók személyére a helyi és az országos kontaktlistáról. — Az EU-tájékoztatásban részt vevõ szervezetek információs igényeinek felmérése, összegyûjtése és továbbítása az EUKK felé. Az EUKK-tól kapott információs anyagok eljuttatása az integrációs tájékoztatásban részt vevõ szervezetek számára. — Az EIP-k helyi kiadványai: Az EIP-k értékes információkkal rendelkeznek az egyes régiók speciális integrációs érintettségérõl és a csatlakozásra való felkészülés regionális problémáiról és feladatairól. Ezért az EUKK-nak — például pályázatok segítségével — támogatnia és ösztönöznie kell, hogy az EIP-k saját kiadványokat készítsenek. A sikeres kiadványokat az adott régióban mûködõ többi EIP, esetenként a hálózat minden tagja terjesztheti. Az EIP-kiadványok elkészítésében támogatni kell az azonos régióban elhelyezkedõ EIP-k együttmûködését, összefogását. Kiemelten támogatandók az olyan közös — a hálózat minden tagjának hozzájárulásával — készített kiadványok, amelyek egy-egy kérdést (akár a rendezvényekhez kapcsolódva) a különbözõ régiók speciális helyzetének, érdekeinek, feladatainak bemutatásával járnak körül. — Rendszeres hírlevél elkészítése a megyei EU-rendezvényekrõl és információs forrásokról. A hírlevél terjesztése az integrációs tájékoztatásban részt vevõ szervezetek és az EIP-látogatók körében. — Saját honlap mûködtetése (link az EUKK központi honlapjához). — Pályázati tanácsadás vállalkozásoknak, civil szervezeteknek stb. — Közös rendezvények szervezése a régió többi EIP-jével. 2002/151/II. szám 5.2.3. Az EIP-k és az EUKK kapcsolattartása Az EIP-k alapvetõ helyi kapcsolatépítési, rendezvényszervezési, tanácsadói és információs-tájékoztatási feladataikon túl rendszeresen kapcsolatot tartanak az EUKK-val: — Az EUKK által összeállított EU-szakértõi lista kiegészítése és rendszeres frissítése a helyi szakértõkkel. — Az EU-információs forrásokról az EUKK által készített adatbázis kiegészítése helyi információs forrásokkal. — Az információs adatbázishoz havonta a leggyakoribb 20 kérdés megküldése az EUKK-nak. Minden olyan beérkezõ kérdés továbbítása válaszkéréssel az EUKK, illetve más országos információs szervezet felé, amelyre az EIP dolgozói nem találnak választ. — A közös arculat kialakításához (szóróanyag, hirdetések, reklámok) szükséges információk megküldése az EUKK-nak. — A közös honlap mûködtetéséhez, decentralizált frissítéséhez a helyi információk felhelyezése a honlapra. — Aktív részvétel az EIP-k számára rendezett találkozókon, képzéseken. — Rotációs alapon az EIP-találkozók házigazda szerepének ellátása, a találkozók megszervezése közösen az EUKK-val. — Az EUKK és a többi EIP értesítése a rendezvényeikrõl. Részvétel a többi EIP egyes rendezvényein. — Félévente beszámoló készítése az EUKK-nak az EIP tevékenységérõl, kapcsolatrendszerének alakulásáról, a helyi információs igények alakulásáról, az EIP által szervezett rendezvényekrõl, mások rendezvényein való részvételrõl, a mûködés problémáiról, lehetséges fejlesztési javaslatokról, valamint az EIP információs és képzési igényeirõl. 5.3. Az EU Kommunikációs Közalapítvány feladatai az EIP-kkel kapcsolatban Az EUKK az EIP-k színvonalas információs szolgáltatásai és a hálózati mûködés biztosítása érdekében a következõ feladatokat vállalja: 5.3.1. Az EIP-k ellátása forrásokkal és EU-információkkal Biztosítani kell az EIP-k hatékony mûködéséhez szükséges emberi erõforrásokat és információs forrásokat. Az EIP-k számára biztosítani kell az információs források között az EU-témakörökben megjelenõ kézikönyveket, tanulmányköteteket, adatbázisokat, valamint az elõfizetést az on-line szolgáltatásokra, szakfolyóiratokra, pályázati figyelõkre. Különösen a gyakorlati információkat tartalmazó hivatalos (vagy más külföldi kiadású) EU-kiadványok folyamatos beszerzése fontos. A naprakész tájékoztatás érdekében ezek az információs források elengedhetetlenül szükségesek. A beszerzés (elõfizetés) nagy tételben, az EUKK-n keresztül anyagilag kedvezõbb feltételekkel lehetséges. — Emberi erõforrások: A magas színvonalú szolgáltatás szükségessé teszi felkészült, szakirányú ismeretekkel rendelkezõ, idegen nyelven beszélõ, felsõfokú végzettségû dolgozók alkalmazását, akiknek hosszabb távú megtartásához megfelelõ bérszint szükséges. — Pályázati információk: Az EU-s pályázatokról, támogatási lehetõségekrõl szóló rendszeres tájékoztatás az EIP-k számára két vonatkozásban is kiemelt fontosságú. Egyfelõl az EIP-ket felkeresõ szervezetek, vállalkozások információs igénye jelentõs részben a különbözõ támogatási forrásokra, pályázati lehetõségekre irányul. Az EIP-k jelentõs része végez pályázati tanácsadást. E tevékenységük fejlesztése az EIP-k helyi hálózati központ szerepét erõsítheti, és hosszú távon (például térítéses pályázati tanácsadás, bérpályázás formájában partnerkeresés vállalatoknak) hozzájárulhat ahhoz, hogy az EIP-k saját erõbõl teremtsék meg mûködésük anyagi feltételeit. Ezt a tevékenységi kört az EUKK a pályázati figyelõkre való elõfizetéssel, pályázati lehetõségekrõl való rendszeres tájékoztatással és a pályázással kapcsolatos készségek, technikák oktatásával segítheti. Másfelõl maguk az EIP-k is EU-s támogatások, pályázati lehetõségek elnyerésével bõvíthetik mûködésük anyagi hátterét és jelenlegi profiljukat. — Integrációs alapkönyvtár folyamatos bõvítése: Hivatalos EU kiadványok, magyarországi és külföldi megjelenésû kézikönyvek, tanulmánykötetek, információs anyagok felkutatása és beszerzése az EIP-k számára. — Elõfizetések: Elõfizetés integrációs témájú on-line információs adatbázisokra, honlapokra, nyomtatott szakmai folyóiratokra, hírügynökségek on-line szolgáltatásaira. — Brosúrák, szórólapok, információs anyagok: Ezen információs kiadványok az EIP-k a helyi lakosság és nagyobb társadalmi csoportok (fiatalok, diákok, mezõgazdaságból élõk, nõk, nyugdíjasok, vállalkozók) felé irányuló kommunikáció legalapvetõbb eszközét jelentik. Ezért elengedhetetlen, hogy az információs pontok mind általános, mind speciális információs anyagokból megfelelõ készlettel rendelkezzenek. — Tematikus kiadványok elkészítése: Az EUKK az EIP-ktõl érkezõ információs igények alapján beazonosított hiányterületeken integrációs szakértõk és kommunikációs szakemberek bevonásával kiadványokat készít. Ezeket nagy példányszámban megküldi az EIP-knek, amelyek jelzik az EUKK felé készletük fogyatkozását. 5.3.2. Közös információs adatbázisok felállítása és karbantartása Az EIP-k valódi hálózati mûködésének egyik legfontosabb feltétele a közös adatbázisok használata és az adatbázisoknak a hálózat tagjainak visszajelzései alapján történõ folyamatos karbantartása, bõvítése. Az adatbázisok alapját az EUKK dolgozza, vagy dolgoztatja ki, ezt a hálózat tagjai a saját helyi ismereteik alapján kiegészítik. A karbantartást és a bõvítést a saját forrásból származó, valamint az EIP-ktõl kapott információk alapján az EUKK végzi. Az adatbázisok kidolgozását integrációs témákban jártas, nonprofit kutató szervezet is elvégezheti az EUKK megbízásából. Az integ- 2002/151/II. szám rációs adatbázisok nemcsak az EIP-k és az EUKK, hanem a kommunikációs stratégia végrehajtásában részt vevõ minden szervezet munkáját segítik. — Adatbázis EU-szakértõkrõl: Az EUKK (vagy az általa megbízott szervezet) összeállítja az integrációs kérdésekkel rendszeresen foglalkozó kormányzati és nem kormányzati szakértõk és információszolgáltatást végzõ szervezetek listáját (szakterület, elérhetõség, eddigi prezentációs tapasztalatok megjelölésével). Ezt a listát minden EIP kiegészíti a helyi integrációs szakértõkkel. A szakértõi listát a saját és az EIP-ktõl rendszeresen kapott vonatkozó információk alapján az EUKK folyamatosan bõvíti, kiegészíti. — Adatbázis EU-s információs forrásokról: Az EUKK (vagy megbízottja) összeállítja az integrációs témákban rendelkezésre álló információs források (szaklapok, folyóiratok, honlapok, tanulmánykötetek, videofilmek, televízióés rádiómûsorok stb.) alaplistáját. A lista helyi információkkal való kiegészítését és folyamatos karbantartását az EIP-k és az EUKK az elõzõ pontban leírtak szerint végzik. — EU-információs adatbázis: Minden EIP az EUKK és a többi EIP felé továbbítja azokat a hozzá beérkezõ kérdéseket, amelyekre nem talál választ. Az EUKK felelõs azért, hogy (az információs források, egy másik EIP vagy egy integrációs szakértõ segítségével) az EIP-k olyan kérdésekre is meghatározott idõn belül (lehetõség szerint maximum 3 nap) válaszoljanak, amelyekre õk maguk eredetileg nem tudják a választ. Az így beazonosított speciális EU-információkról az EUKK adatbázist épít ki. Az adatbázis struktúráját az EIP-ktõl kapott információk alapján az EUKK vagy annak megbízottja dolgozza ki. Az EIP-k megküldik az EUKK-nak és a hálózat minden tagjának az olyan érdekesebb, speciálisabb kérdéseket is, amelyekre azonnal nem tudták, de késõbb megszerezték a választ. Az EUKK ezekkel a kérdésekkel és válaszokkal rendszeresen kiegészíti az információs adatbázist. Az így felépülõ adatbázis minden EIP munkáját segíti, és a speciális kérdések esetében is lerövidíti a válaszadási idõt. 5.3.3. Az EIP-k közötti rendszeres tapasztalatcsere, fórumok megszervezése és támogatása Az EIP-k hálózati mûködésének alapfeltétele a tapasztalatcsere, az együttmûködés rendszeres fórumainak megteremtése. A hálózati mûködés erõsítését szolgálja, ha az EUKK az EIP-ket is bevonja a tapasztalatcserék, találkozók szervezésébe. Ennek kedvezõ módja lehet, ha például a találkozók „házigazdájaként” rotációs alapon mindig más EIP lép fel: a házigazda EIP adja a helyszínt és szervezi a helyi programok egy részét. A rendszeres találkozók egyrészt a tapasztalatcserének és együttmûködési kezdeményezéseknek, másrészt az EIP-dolgozók képzésének teremtenek fórumot. Az EUKK részt vesz a szervezésben és a program összeállításában. A találkozók vidéki helyszíne, az EIP-k házigazda szerepe növeli az EUKK és az EIP-k közötti munkamegosztás hatékonyságát. — Országos EIP-találkozók (legalább félévente): Az országos találkozókon az EIP-k beszámolnak tevékenységükrõl, megvitatják közös problémáikat és fejlesztési javaslataikat. Az országos találkozók eredményeirõl, következtetéseirõl az EUKK beszámolót készít, amelyet megküld minden EIP-nek. Mivel az országos találkozók nemcsak a tapasztalatcserének, hanem az EIP dolgozók képzésének is fórumot adnak, e találkozók lebonyolításához legalább 2—3 nap szükséges. — Regionális EIP-találkozók (legalább kéthavonta): A rendszeres regionális tapasztalatcsere az azonos régióban tevékenykedõ EIP-k számára szorosabb együttmûködést, közös rendezvények szervezését, kiadványok készítését teszi lehetõvé. A regionális tapasztalatcsere jelentõségét növeli az EIP-k körében megfigyelhetõ specializációs folyamat. Több EIP az általános integrációs tájékoztatás mellett speciális információs igények kielégítésére (például mezõgazdasági kérdések, vállalkozók, diákság tájékoztatása stb.) szakosodott. A minél magasabb színvonalú teljes körû információszolgáltatás érdekében fontos tehát az egymás közelében fekvõ, specializálódó EIP-k együttmûködése. Ennek szervezését, a házigazda szerepét — az EUKK támogatásával — az EIP-k felváltva vállalják magukra. A regionális találkozó eredményeirõl készült beszámolót a hálózat minden tagjának megküldik. 5.3.4. A hálózati mûködés feltételeinek biztosítása A hatékony hálózati mûködés elengedhetetlen feltétele a közös kommunikációs rendszer, a gyors információcsere és a közös megjelenés. E téren már történtek kezdeményezések, ezeket az erõfeszítéseket a jövõben erõsíteni kell. — EIP honlapok mûködtetése: Az EU-portálról egységesített leágazások, linkek vezetnek minden EIP saját honlapjához, és vissza. A honlapok minimum követelménye a nyitva tartás, az EIP-k mûködési területeinek, a helyi rendezvényeknek és az alapvetõ információs forrásoknak az ismertetése, valamint az interaktivitás, a közvetlen visszajelzés lehetõsége. Érdemes az EU-portálra a leggyakoribb kérdéseket és válaszokat is feltenni, valamint az országos média aktuális integrációs híradásaiból tallózót közölni (az EIP-honlapokra pedig a helyi média integrációs tudósításaiból, beszámolóiból készült tallózó kerülhet). — EIP-k közös arculata, bevezetése: Az EUKK támogatásával minden EIP-rõl egységes magas színvonalú szóróanyag készül. (Sok EIP-nek már van ismertetõje, ezeknek a tapasztalatait érdemes az új szóróanyagok tervezésekor figyelembe venni.) Az EUKK támogatásával az EIP-krõl, mûködésükrõl, szolgáltatásaikról a regionális és helyi médiában is hirdetéseket helyeznek el. 2002/151/II. szám — Intranet, elektronikus fórumok beindítása: Az EUKK mûködteti, frissíti az EIP-k közös kommunikációs rendszerét, ösztönzi a tapasztalatcserét, vitákat indít el. A hálózati mûködés egyéb infrastrukturális, emberi és anyagi feltételei: A hatékony hálózati mûködés és a magas színvonalú szolgáltatások elengedhetetlen feltétele a megfelelõ felszereltség (számítógép, fax, nyomtató, fénymásoló, e-mail, internet-hozzáférés) és a felkészült dolgozók hosszú távú megtartása. Mivel az EIP-k jelentõs része komoly finanszírozási problémákkal küzd, indokolt, hogy az EUKK hozzájáruljon a megfelelõ színvonalú tevékenységet lehetõvé tevõ mûködési feltételek biztosításához, amelyek a következõk: — Korlátlan internet-hozzáférés: A tájékozódás és a tájékoztatás egyik legalapvetõbb eszköze az Internet. Az EIPknek biztosítani kell a látogatók rendelkezésére bocsátható, internetes böngészést lehetõvé tevõ számítógépeket és a korlátlan internet-hozzáférést. — Számítógépes infrastruktúra fejlesztése: A megfelelõ hálózati mûködés érdekében minden EIP számára szükséges gyors adatátvitelt biztosító számítógépek biztosítása. — Az EIP-hálózat mûködését támogató szolgáltatási szerzõdések: Az EUKK törekedjen olyan szolgáltatási szerzõdések megkötésére, amelyek az egész EIP-hálózat mûködési költségeit csökkenthetik. Ilyen szerzõdés köthetõ például a telefonszolgáltatókkal a telefonköltségek csökkentésére, az internet-szolgáltatókkal az internet-használat költségeinek csökkentésére, a Magyar Postával a postaköltség csökkentésére, vagy hardver- és szoftverforgalmazó cégekkel az EIP-hálózat korszerû informatikai infrastruktúrájának biztosítására. 5.3.5. Együttmûködés az EIP-k munkáját támogató szervezetekkel — Együttmûködés az Európai Bizottság Delegációjával: Az EIP hálózat minden tagja folyamatos kapcsolatot tart fenn a Delegációval és a Delegáció budapesti Európai Tájékoztatási Központjával. A Delegáció rendszeres segítséget, képzéseket és információs szóróanyagokat nyújt az EIP-k (és más információs hálózatok tagjai) számára. Az EUKK és a Delegáció ez irányú tevékenységének jelentõs átfedése indokolttá teszi az erõfeszítések összehangolását, az éves tervek egyeztetését, a rendszeres tapasztalatcserét. A munkát megkönnyíti, a hatékonyságot növeli a közös adatbázisok, terjesztési csatornák mûködtetése. Az együttmûködés a Delegációval különösen indokolt a képzés és az információterjesztés terén. — Együttmûködés a Külügyminisztériummal, szaktárcákkal: Az EIP-k továbbra is együttmûködnek a Külügyminisztériummal. Jelenleg az EIP-k és a szaktárcák közötti együttmûködés nagyon ritka, eseti jellegû. A KS alapján az információk specializálódásával elengedhetetlenné válik a szaktárcák bevonása az integrációs tájékoztatásba. 5.3.6. EIP dolgozók képzése, továbbképzése A magas színvonalú információs szolgáltatás biztosítása érdekében — az információs anyagok biztosítása mellett — elengedhetetlen az EIP dolgozók folyamatos képzése. A képzések összeköthetõek az elõzõ pont alatt ismertetett országos találkozókkal, igény esetén regionális képzésekre is szükség lehet, amelyek számára a regionális EIP-találkozók adhatnak fórumot. — Kommunikációs tréningek: Mivel az EIP-k az egyes megyékben hálózati központként mûködnek, rendezvényeket szerveznek, képzéseket tartanak, elengedhetetlen számukra a kommunikációs tudás, prezentációs technikák ismerete, készségek fejlesztése (különös tekintettel az EUKK központi programjaihoz, rendezvényformátumaihoz szükséges szervezési és kommunikációs készségek fejlesztésére). — Integrációs ismeretek: Az EIP-k számára az aktuális EU-tudás a legfontosabb. Különösen fontos lehet számukra az EU regionális és területfejlesztési programjainak, támogatásainak, a strukturális és kohéziós alapok mûködésének naprakész ismerete. Általános ismeretek (EU története, intézményei) oktatására kevésbé van szükség. — Kapcsolatépítés: A képzéseknek, tréningeknek ki kell térnie a hatékony kapcsolatépítés, lobbizás, illetve a jól mûködõ és folyamatos médiakapcsolatok fenntartásának oktatására. — Új információforrások használata: A képzések egyik blokkja az új információs források (pl. elektronikus adatbázisok, specializált keresõprogramok) ismertetése, használati módjának bemutatása lehet. — Nyelvi képzés: Az EIP-k számára az információkeresés egyik legfontosabb csatornája az Internet. Emellett fontos forrást jelentenek az EU kiadványai és más idegen nyelvû kézikönyvek. Ezért elengedhetetlen a dolgozók idegen nyelv (elsõsorban angol) tudásának fejlesztése. A nyelvtudás nemcsak az információs források szélesebb skálájának használatán, hanem a külföldi partnerszervezetekkel kialakított kapcsolatokon keresztül is hozzájárulhat az EIP-k magasabb színvonalú tevékenységéhez. A képzések minél jobb kihasználtsága, az EIP dolgozók ösztönzése érdekében, a résztvevõk különbözõ modulok elvégzése után vizsgát tehetnek. Célszerû, ha a képzések egymásra épülnek, és egyre magasabb szintû tájékozottsághoz vezetnek. Az EIP-dolgozók alacsony bérezése magas fluktuációt eredményez, és a hálózat stabil mûködését veszélyezteti. Erre a problémára megoldást jelenthet a sikeres vizsgázók bérfejlesztése az EUKK anyagi támogatásával. Az egymásra épülõ képzés és vizsgák és az erre alapuló bérfejlesztés rendszerével megoldhatóvá válik az EIP-dolgozók ösztönzése és elõmenetele, csökken a fluktuáció. Az ösztönzési rendszer kialakítását elõsegíti, és az EIP-k munkájának magas szakmai 2002/151/II. szám színvonalát biztosítja, ha egyes pályázati lehetõségeken (pl. kiadványok elkészítése, képzések szervezése) azok az EIP-k indulhatnak, amelyek dolgozója sikeresen elvégezte a megfelelõ szintû integrációs képzést. 5.3.7. Az EIP-k munkájának értékelése, monitorozása Az EIP-k folyamatos és magas színvonalú mûködése érdekében szükség van munkájuk rendszeres felülvizsgálatára, értékelésére és a beazonosított problémák javítására, tevékenységük fejlesztésére. — Monitoring kutatások: Az EIP-k ellenõrzésének egyik módja a rendszeres kérdõíves felmérések, úgynevezett ügyfél-elégedettség vizsgálatok elvégzése az EIP-k látogatói körében, illetve próbavásárlás vizsgálatok („mystery shopping”) lefolytatása. (Ezekrõl lásd részletesebben a Visszajelzés címû fejezetben.) — Az EUKK éves értékelése: Az EUKK az EIP-k féléves beszámolói, a kutatások, a képzések, a találkozók, az EIP-rendezvények és kiadványok tapasztalatai alapján évente értékeli az EIP-k tevékenységét, azonosítja az esetleges problémás területeket. Az értékelés alapján javaslatot tesz az EUKK számára az EIP-kkel kötött együttmûködési megállapodás változatlan feltételekkel vagy módosításokkal történõ meghosszabbítására vagy (súlyos hibák és szerzõdésszegések esetén) a megállapodás felbontására. IX. SZAKMAI ÉS ÉRDEKKÉPVISELETI DECENTRALIZÁCIÓ

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes